LidanRubinov/Halacha-QA huggingface dataset:
שאלה: כיפור - דחוף: אשתי טוענת שאם אהיה בבית הכנסת כל הכיפור יהיה לה קשה לצום ולכן היא לא תעשה זאת. מה עליי לעשות? לוותר על חלק מהתפילות או לוותר על זה שהיא תצום? אחותי שלושה שבועות לאחר לידה ואומרת שהיא מיובשת, האם היא יכולה לא לצום? אודה על התשובה המהירה רועי
תשובה: רועי צריך לדעת כי צום הוא חיוב מן התורה, ואכילה ביום הכיפורים נחשב כעבירה חמורה שענשה "כרת". לעומת זאת, התפילה היא רק חיוב מדברי חכמים ותקנתם. לכן, אם ההתלבטות היא בין צום ובין תפילה   בוודאי שהצום עדיף. אולם במקרה שלכם לא ברור לי מדוע לאשתך יהיה קשה לצום. האם יש לכם ילדים, והיא אינה מסוגלת לטפל בהם לבד. במקרה כזה, נכון הוא שצריך לעזור לה. או אולי יש לה סיבה אחרת שאיני מבין, ומדוע היא מאיימת. וכי הצום שלה הוא העניין שלך ולא שלה? בקיצור, יש צורך בהבהרות. אחותך שאחרי לידה יכולה לשתות ב"שיעורים"  לשתות כמות קטנה של 30 סמ"ק בכל 10 דקות או יותר זמן. וגמר חתימה טובה.
שאלה: צום בהריון: אני בהריון ורציתי לשאול לגבי צום יום כיפור. ב"ה ההריון תקין והכל ר. במועד הצום אהיה בשבוע 35. הרופא שלי אמר לי שאין בעיה לא לאכול אך יש בעיה לא לשתות. בשלב הזה מחסור בנוזלים גורם לצירים ובשבוע כזה גם עלול לגרום ללידה מוקדמת המסכנת את העובר. מה עלי לעשות? האם לשתות בשיעורים?
תשובה: ראשית, שיהיה הריון שמח. בשל העובדה שמדובר במצווה דאורייתא - אין פטור גורף לנשים הרות. אם זה מה שהרופא אמר במקרה שלך - הדבר הנכון הוא לשתות לשיעורים. יש לזכור כי גם שתיה זו אסורה במצב רגיל, והיא רק מפחיתה את חומרת הדבר, אולם כשצריך - שותים לשיעורין. ושנה טובה
שאלה: להכניס קצת יהדות לבית: לרב שנה טובה וחתימה טובה. לקחתי על עצמי לכבוד השנה החדשה, בלי נדר, להכניס קצת יותר יהדות לבית. אני אתן קצת רקע, אנחנו נשואים עם ילדה בת כמעט שנתיים ולפני לידה שנייה ב"ה. אמור להוולד לנו בן ב"ה ומאוד חשוב לי שהילד לא יראה בית כנסת פעם ראשונה בחיים שלו כ שיעלה לתורה בגיל מצוות. אנחנו מה שנקרא חילונים שומרי מסורת. בעלי בא מבית חילוני לגמרי, אצלנו יותר מסורתיים (אבא היה דתי - ההורים היו גרושים) כיום אצלנו בבית אני משתדלת כן לשמור על המינימום של המינימום - שומרים כשרות, מדליקים נרות שבת, מקפידים על כשר בפסח, לא מדליקים אש בשבת (כן נוסעים, אבל), קידוש בערב שישי (אם אנחנו עושים בבית לבד) ועוד כמה דברים קטנים. שמתי לב שמאז הלידה התרחקתי מאוד מאלוהים, בעיקר כי זה מאוד קשה עם ילדה קטנה שמעסיקה אותך כל היום וגם כי בעלי לא שומר אז זה מאד מפתה. והחלטתי השנה לקחת על עצמי בלי נדר קצת להכניס יותר יהדות הבייתה, שיעשה חשק לבעלי ולכולם. הבת שלנו מקסימה, היא מאוד מתרגשת מהדלקת נרות, מבית הכנסת בראש השנה, ובכלל מאווירות רוחניות כאלה. השאלה שלי היא, מה אני יכולה לעשות? לשמור שבת לא בא בחשבון בעלי לא יעמוד בזה, זה גם צעד דראסטי מדי. אני לא רוצה לעשות שום דבר שייצור אנטוגניזם ושמירת שבת היא כמעט תמיד כזו. האבא הרי לוקח את הילדים לבית הכנסת ככה שגם זה לא מתאים. כנל לגבי הקידוש. מה אני, כאישה, יכולה לעשות, על מנת להשרות בבית אווירה קצת יותר יהודית, כזו שלא תגרור כעסים ומריבות אלא רק תעשה הרגשה נעימה (הבסיס, כנראה, הוא בכך שזה לא ידרוש מבעלי שום דבר אלא עיקר העול יהיה עליי והוא יהנה רק מה"פירות") כי להכריח אותו אני ממש לא רוצה, רק להשרות אוירה קצת אחרת. האם זה בכלל אפשרי?
תשובה: ראשית, על הברכות, ויישר כוח על המגמה. שיהיה גם הריון משמח. אין אנו יודעים בוודאות מהיכן הרוח נכנסת הבייתה. אני יכול להציע שתי הצעות. אם טובות הן   אמצי אותן, ואם לא   אנא שובי, ונמצא טובות מהן. א. לקרוא בסעודות שבת אגדות ח. יש הרבה קבצי אגדות של ח, ואפשר לקרוא את אחד הסיפורים הקצרים בכל פעם, גם לספר אותו לילדה, וגם לדבר בינך ובין בעלך על הרעיון שיש באגדה זו, ומה ח התכוונו להגיד וכדו. אפשר להשתמש לדוגמה בספרים של פרופ  יונה פרנקל, וכדאי להיעזר בהם. זו הכנסה יפה של יהדות. ב. אפשר להחליט להכניס את היהדות הבייתה בדרך שהלל הזקן הציע לגר שבא להתגייר, וביקש ממנו לממד אותו את כל התורה כולה על רגל אחת. הוא אמר לו משהו בתחום בין אדם לחבירו "מה ששנוי עליך אל תעשה לחברך". אולי אתם תקבלו על עצמכם להתחיל את הקשר ליהדות דרך תחום אחד של מצוות שבין אדם לחבירו   אולי ללמוד ביחד הלכות לשון הרע או משהו מעין זה, ולדבר על זה, וכך להתקרב ליהדות בדרך הזו. האם את יכולה ללכת בדרך זו?
שאלה: מזוזה: האם אפשר לפתוח בית כנסת חדש ולתפלל בו מבלי לקבוע מזוזה?
תשובה: אני צריך להבין את ההקשר של שאלה זו כדי לענות עליה. למה לפתוח בית כנסת בלי לקבוע מזוזה אם מתכוונים בסופו של דבר לנהוג כשיטה שכן קובעת מזוזה בבית כנסת?
שאלה: פיוז כללי שקפץ ביום טוב: בעקבות מקרה שקרה בחג, הייתי שמח לשמוע את דעת הרב בעניין, כדי שנדע להבא. בבית של דודים שלי קפץ הפיוז הכללי של כל הבית בחג. אם הפיוז היה נשאר כך, כמובן שהיו נגרמים צער והפסד גדולים מאוד. רציתי לדעת אם ניתן להסתמך על השיטות שגרמא ביום טוב מותר (כידוע ישנם הנוהגים לכתחילה ביום טוב להדליק את האור וכו ), ובצירוף העניין של צער והפסד גדולים להרים את הפיוז באופן רגיל? או שאולי עדיף להרים את הפיוז "כלאחר יד"? (או כמובן האפשרות השלישית- שאסור להרים בכלל). ב מראש, וברכת גמר חתימה טובה, צבי.
תשובה: הצירוף של שינוי וצורך מרובה הוא הדבר הנכון לעשות בשעה דחק כזו ביום טוב. אין מדובר בגרמא, כי הרמת הפיוז הראשי אינה גרמא, אלא פעולה של ממש.
שאלה: dagan.paz gmail.com: אני יודע שיש איסור בתורה על יצירת כלאי זרעים. השאלה שלי היא האם מותר לאכול פירות מסוג נקטרינה? שזיף? ופירות נוספים שנעשה בהם הכלאה? אם כן אז מדוע?
תשובה: ראו:
שאלה: תולה ארץ על בלימה-???: ב"ה "תולה ארץ על בלימה"- ואמרו ח שאין העולם מתקיים אלא על מי שבולם פיו בשעת מריבה. אבל, כשאני בולם את פי אני לא באמת מבליג אלא שומר בבטן, ובפעם הבאה הכל יוצא. מה לעשות???". נא לא לפרסם באתרכם,
תשובה: שאלת ההתנהגות בעת מריבה ושאלת ההבלגה היא שאלה מסובכת מאוד, ואתה צודק שאין היא פשוטה כלל ועיקר. שכן בד בבד עם החשיבות של בלימת הפה נאמר בתורה "לא תשנא את אחיך בלבבך (אלא) הוכח תוכיח את עמיתך", והדבר מלמד שאין התורה מתירה לשמור דברים בבטן, אלא להוציא כלפי חוץ  בד בבד עם החשיבות של המחילה ההלכה מתירה לאדם לשמור על כבודו, ולא למחול כאשר הוא יוצא נפגע מזה  בד בבד עם ההדרכה של להיות מהנעלבין ואינן עולבין התורה מחייבת את הפוגע לפייס את הנפגע, וכדו. צריך אפוא לנווט בין הזרמים השונים, ולנסות להיות אמיתיים וכנים, ועם זאת לא לכודים בעלבוננו. אפשר בהחלט להגיב ולדבר ולומר באמת את התחושות ואת הכאב, אך לנסות שזה יהיה תהליך בונה ולא תהליך הורס. אל תעמיד בפני עצמך משימות או דרכי פעולה שאתה לא מסוגל לעמוד בהן, ובדרך זו תמצא את ההליכה המדויקת שלך בין הטיפות של הבלגה ודיבור. האם אתה יכול ללכת שם בלי להירטב? ושנה טובה
שאלה: איך יודעים שאנחנו קרובים לה? : אני מרגישה שהתרחקתי מה,באמונה ובמעשים,כל כך הרבה דברים קרו שהרגשתי שה פשוט אכזב אותי,שהאמנתי בו,ופעם אחר פעם הרגשתי את האכזבה,אני יודעת שכל מה שה עושה זה לטובה,אבל אני מרגישה שזה פשוט גדול עלי,אני מקיימת את המצוות בחוסר חשק-"כאילו מה זה כבר שווה הרי ה לא מקשיב לי"-או"אני אקיים מצוות וה שוב יאכזב אותי" קשה לי!! ואני כבר לא יודעת מה לעשות!! יום כיפור עוד שניה,ואחרי כל המעשים שעשיתי למה שה יקבל את התשובה שלי,והכי גרוע שהמוח אומר לי לחזור בתשובה,אבל הלב לא רוצה-וכך יוצא שאני אומרת שאני רוצה לחזור בתשובה אבל ממשיכה לחטוא.מה לעשות?!!?!!,איך אני משנה עכשיו את המחשבה של הלב שלי,ובאמת לחזור להאמין בה?
תשובה: לך. אני לא יודע למה את כותבת שהתרחקת מה, כי לפי התיאורים שלך זה נשמע דוקא שהתקרבת. מאוד. אני לא חושב שרוב האנשים שאת מכירה, כל כך מוטרדים מהשאלה  איך לעבוד את ה  בשמחה, ולהאמין בו בלב שלם, כמו שאת מוטרדת ממנה. הנשמה שלך זועקת בקול שהיא רוצה להתקרב אליו, להרגיש שייכת, מחוברת, אבל היא לא מצליחה, ולכן היא כל כך עצובה ומתוסכלת. אם הנושא הזה לא היה מספיק חשוב לך, הוא לא היה מטלטל אותך ומייסר אותך מבפנים, כמו עכשיו. אבל דוקא הקושי וחוסר הסיפוק מגלים לך עד כמה אהבת ה  בוערת בעצמותייך, ואת לא מוכנה לוותר עליה, בשום מחיר. את רק מחפשת את הדרך. חלומות שלא מתגשמים, הם ממש לא המדד לקרבת ה. ה  לא עובד אצלנו, אנחנו עובדים אצלו. וגם אם היו לנו כל מיני תכניות והמון כוונות טובות שלא הצליחו להתממש, זה לא אומר שה  לא אוהב אותך או משהו בכיוון. גם בכלל לא בטוח שזה בגלל ש ה  לא רצה. הנושא הזה של השגחה פרטית הוא לא כל כך פשוט, ולא כל דבר שקורה או לא קורה לנו - קשור אליו. במיוחד אם זה קשור לבחירה החופשית של אנשים אחרים, שיכול להיות שה  לא מתערב בה. גם שוב דבר טוב לא יוצא מזה, שאנחנו זורקים את הכשלונות שלנו על מישהו אחר, או על ה. אנחנו צריכים לקחת אחריות גם אם לא הכל מצליח לנו. ואם יש דברים שבכלל לא תלויים בנו, אז זה לא אמור לאכזב אותנו באמת. כי האדם נמדד רק לפי מה שהוא, הרצונות שלנו, השאיפוות, והמאמצים שהוא משקיע. אם בזה פספסנו, אז יש סיבה לדאגה וגם לתיקון. אבל אם מבחינתנו עשינו מה שצריך, ובגלל גורמים אחרים זה לא הלך - זה כמובן מצער - אבל האושר שלנו צריך להיות תלוי אך ורק בנו, ולא בשום דבר אחר. את המדד לקרבת ה  את צריכה למצוא ברצון שלך. מה חשוב לך בחיים, לאן את שואפת, מהם סדרי העדיפויות שלך, על מה את חולמת בזמנך החופשי, בשביל מה את מוכנה להפסיד וגם להשקיע - כסף, זמן וכוחות. אם התשובה לשאלות הללו קשורה לקרבת ה, אז את יכולה להיות בטוחה שאת שם. את יכולה לבדוק את זה גם בתפילה. עד כמה הבקשות של התפילה יוצאות מהלב שלך ולא רק מהפה? עד כמה את מזדהה עם התפילה על חזרה בתשובה ועל הגאולה, על תיקון העולם ובניית המקדש? כשאת מרגישה שהמילים של התפילה פוגשות את הרגשות שלך, ואת באמת רוצה את מה שאת אומרת, זה סימן מובהק לקרבת ה. אבל אם לא כל כך טוב לך בחיים? הרבה צדיקים גדולים סבלו כל החיים שלהם. אל תקראי לזה  קושי  אלא  אתגר, שבעזרתו את יכולה לגלות כוחות חדשים שלא ידעת שטמונים בך, וללמוד על העוצמות האדירות שאת מסוגלת להפיק מעצמך. ואם מידי פעם את לא עומדת בנסיון? תבדקי איזו מועקה בלב יש לך אחר כך, ותביני עד כמה הלב שלך טהור. בהצלחה, אבישי batelam gmail.com
שאלה: גרגור בשבת: ב"ה האם יש בעיה בגרגור מים בגרון ואח"כ נסיון גרגור ללא מים, בשבת ויו"ט, כדי להתאמן על הגייה נכונה של האות ר? (האם זה נקרא שמשמיעים קול? האם זה מכובד לשבת?) נא לא לפרסם באתרכם!
תשובה: וברכת ד  אין בכך בעיה, כשם שמותר ללמוד לקרוא כן מותר ללמוד להגות את האותיות (לא ביוה"כ). אין בכך חסרון כבוד שבת, כיון שכל מה שח לא אסרו אין אנו אוסרים. גמר חתימה טובה יהודה הלוי עמיחי מכון התורה והארץ כפר דרום אשקלון
שאלה: תפילה בראש השנה: בראש השנה עלתה בי מחשבה שאלה חשבתי על זה שהרי אנו מתפללים לה שיכפר על חטאינו ושיגזור עלינו גזרות טובות - ויש הרבה אנשים חילונים שלא מתפללים והשנה שלהם טובה ולעומת זאת אנשים שכל היום בבית הכנסת ולא עלינו קורים להם אסונות ודברים לא טובים- אז איך זה יכול להיות??
תשובה: הגמרא כבר שואלת ועונה שיש רשעים שנכתבים לטובה כדי שיקבלו שכר על מקצת מעשיהם הטובים בעולם הזה, אך יפסידו את שכרם לעולם הבא. חוץ מזה כדאי להיזהר מהכללות אני לא משוכנע שכל אחד מבאי בתי הכנסת מלא במצוות יותר מכל חילוני. יש חילונים שלא פוקדים את בתי הכנסת אך מלאים מעשים טובים כרימון.
שאלה: חלום על צדיק: לפני כחודש וחצי סגרתי עיניים (לא נרדמתי לגמרי, הרגשתי שאני עפה מעל הכסא אבל הייתי עדיין ערה) וראיתי צדיק ודיברתי איתו, הוא אמר לי שמשהו יקרה אם אעשה דבר מסויים. בגלל הנסיבות שבהם זה קרה, ובגלל שאני כבר לא מאמינה לכלום, אני לא ממש מאמינה בחלום חזון הזה. בעיניי סביר שאני ציירתי את זה לעצמי וזה לא בא סתם.) התחלתי לעשות את מה שהוא אמר לי אבל לא בטוחה שזה עוזר לכלום (זה לא מזיק, וזה משהו שאני אמורה לעשות גם בלי קשר, אז למה לא). לעומת זאת, כשסיפרתי את זה לבעלי הוא האמין שזה אמיתי 100 וסבור שזה אכן כל מה שעלינו לעשות כדי שהדבר יתקיים. בעלי גם טוען שאם אני לא מאמינה בזה אז אני הורסת לעצמי את הברכה שהצדיק נתן לי. מי צודק? יש משמעות לזה, או שאין? וגמר חתימה טובה.
תשובה: בעיקרון חלומות שווא ידברו. מאידך אם היה משהו ספציפי בחלום שהוזהרת שלא לעשות, שעלול לגרום לך נזק, כיוון שמדובר במשהו מפורש ולא בפרשנות כדאי לחוש לו ולא לעשות את המעשה המדובר.
שאלה: צריכה הכוונה: בראש השנה בערב השני של החג, (יום חמישי) נקלנו כול המשפחה אנחנו ארבעה נפשות בבית לריב קשה עוד ליפני שהתחלנו עם הסימנים. שבמהלכו אימי עזבה את השולחן וכך האחרים, ומצאתי את עצמי אומרת את הסימנים ואוכלת לבד. אני יודעת שלא כדאי להתעצבן ולכעוס במיוחד בראש השנה כי זה ישפיע על כול השנה ואני לא רוצה שכך יהיה הדבר, לכן רציתי לשאול מה ניתן לעשות כדי שהכעס והרוגז לא ישתלטו עלינו השנה?? אני יציין שהרוחות נרגעו אם כי עדיין יש קצת עצב ורוגז בעיניים. יום טוב!
תשובה: אתם בדרך הנכונה. הרוחות נרגעו. עכשיו צריך לעשות תיקון של אהבה. לחדש ביניכם את הברית, את הקשר, את השמחה כנגד העצב ואת החיבוק כנגד הרוגז. ואז הופכים את האירוע שהיה בליל ראש השנה מאירוע של נפילה לאירוע של תיקון ובניה. והרבה הרבה שמחה
שאלה: עיקור חתול ביתי: אני מגדלת חתול בביתי שהוא לצורך הענין, גזעי מסוג סיאמי השאלה שלי האם מותר לי לעקר אותו בשביל צורך בריאותי כמו שהמליץ לי הווטרינר?
תשובה: לך לפי ידעתי זה איסור תורה ואין דרך להתירו גם לא מפני צער בעלי חיים. אני מצטער שחברי הכנסת הדתיים לא הצליחו למנוע את החוק הנותן פיתוי כלכלי למי שעובר על דברי הקב"ה בענין זה גמר חתימה טובה דוד לוי 098987548
שאלה: סליחות וטלית: יש לי מספר שאלות : 1) האם מותר לכבס טלית? 2) אני יודע שסליחות עושים רק אחרי השעה 12:35 בלילה. האם ניתן לעשות סליחות לבד בבית? 2ב) האם בסליחות צריך להתעטף בטלית? 2ג) מה קוראים בסליחות והאם יש סדר מסויים לספרדים? (אם אפשר מפורט ומדוייק יעזור לי מאוד) וגמר חתימה טובה.
תשובה: לך ושנה טובה 1. מותר ומצווה אם אתה מכבס במכונת כביסה תכניס את הציצית לתוך בגד או שרוול של חולצה כדי שהציציות לא יקרעו וגם לא יסתבכו יותר מדי אחרי הכביסה - צריך לבדוק ולהפריד ציציות שהסתבכו 2. עדיף לפנות בוקר לפני התפילה עדיפות שניה אחרי חצות הלילה כפי שכתבת עדיפות שלישית בבוקר אחרי התפילה עדיפות רביעית אחרי הצהרים לפני השקיעה בסליחות לבד ראוי לדלג על הקטעים בארמית ועל יג מידות, כך שזה מאד חלקי 2ב. כל מקום לפי מנהגו 2ג. קני לך בכל חנות סידורים סדר סליחות ספרדי (5- 10 ש"ח). לפעמים הן מודפסות גם במחזור ראש השנה גמר חתימה טובה דוד לוי לשאלות נוספות 098987548
שאלה: הרואה קרי ביום כיפור: אני בן 34 נשוי 3 ילדים בלימוד הלכות ביום כיפור שאני לומד כעט, רשום במשנה ברורה שכל הרואה קרי ביום כיפור צריך לדאוג כל השנה. מאז אני דיי בחרדה!!! כי קורה לפעמים שיוצא לי קרי במהלך השנה. אשמח מאוד לקבל הסבר מפורט על זה. ושנה טובה
תשובה: דווקא בגלל שאתה מפחד שהדבר יקרה לך - אם יקרה לך, הסיבה היתה החשש שלך, ולא על מקרה כזה נאמר שצריך לדאוג כל השנה   "ההרהור מזה גופא שמתירא ומפחד לנפשו שלא יארע לו קרי בליל יוהכ פ זה שכיח טובא בעיוהכ פ והרהור ופחד זה יוכל לפעול בטבע הקרי כמו הרהורי עבירה וא כ סוף סוף מצד ההרהור בא לו" עיין בעוד תשובות שמסבירות מדוע אין שום סיבה לדאגה שנה טובה ומתוקה
שאלה: מתן בסתר: שאלתי היא כזו: האם מתן בסתר זה מצווה, סתם מעשה טוב או איסור (כלומר שחייב לספר לאדם אפילו אם מאוד יכעס עלי)? גמר חתימה טובה לרב ולקוראים!
תשובה: מתן בסתר זו מעלה במצוות צדקה - דרך יותר ראויה לקיים את המצווה. רמב"ם הלכות מתנות עניים פרק י: הלכה ז שמנה מעלות יש בצדקה זו למעלה מזו, מעלה גדולה שאין למעלה ממנה זה המחזיק ביד ישראל שמך ונותן לו מתנה או הלואה או עושה עמו שותפות או ממציא לו מלאכה כדי לחזק את ידו עד שלא יצטרך לבריות לשאול, ועל זה נאמר והחזקת בו גר ותושב וחי עמך כלומר החזק בו עד שלא יפול ויצטרך. הלכה ח פחות מזה הנותן צדקה לעניים ולא ידע למי נתן ולא ידע העני ממי לקח, שהרי זו מצוה לשמה, כגון לשכת חשאים שהיתה במקדש, שהיו הצדיקים נותנין בה בחשאי והעניים בני טובים מתפרנסין ממנה בחשאי, וקרוב לזה הנותן לתוך קופה של צדקה, ולא יתן אדם לתוך קופה של צדקה אלא אם כן יודע שהממונה נאמן וחכם ויודע להנהיג כשורה כר  חנניה בן תרדיון.
שאלה: עגיל בטבור: שאלות בנושא אני נערה ממשפחה מסורתית ואני מאוד רוצה לעשות עגיל בטבור אח הורי אינם מרשים לי לעשות זאת מכוון שהם אומרים שכל על כך איסור ביהדות ורציתי לשאול עם באמת כל איסור כזה
תשובה: אולי אפשר לחפש היתר. ברור שזו לא דרך ראויה לבת ישראל כשרה. להלן תשובה שנתנה בנושא
שאלה: נוסח: אני מתפלל בנוסח אשכנז,ביום כיפור אני רוצה לנסוע לישיבה שבה הנוסח הוא ספרד(אני בכלל לא בטוח שיש הבדל)האם מותר לי להתפלל ביום כיפור נוסח ספרד בשביל התפילה בישיבה או שאני חייב לחפש בית כנסת אשכנז?
תשובה: השאלה הגיעה רק כעת הרבה אחרי יום כיפור. ולגבי שנה הבאה (אם יקרה מקרה כזה) תוכל לנסוע, ובלחש תתפלל בנוסח שאתה רגיל, אבל בציבור תנהג כמנהג המקום. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: מזוזה: המזוזה שלי בחדר שינה נמצאת בצד שמאל האם צריך להעביר אותה לימין?
תשובה: שנה טובה לא ניתן לפסוק בהלכות מזוזה בלי לראות את החדר - תמצא רב שמוכן לבוא ולראות את חדרך ובינתיים אל תשנה דבר גמר חתימה טובה דוד לוי 098987548
שאלה: הדלקת נרות: האם צריך להדליק נרות בראש השנה בשני הימים? דהיינו ערב ראש השנה וגם למחרת בערב?
תשובה: שני ימי ראש השנה נחשבים כשני חגים נפרדים. בכל אחד מהם מדליקים נרות (ביום השני על ידי העברה מאש קיימת ולא על ידי הבערה מגפרור). ביום הראשון וגם ביום השני מברכים על הדלקת הנר וגם  שהחיינו. שנה טובה!
שאלה: מתי בדיוק נידונים?: נתקלתי במספר קושיות: כתוב במשנה במסכת ראש השנה: בארבעה פרקים העולם נדון. ובראש השנה כל באי עולם עוברין לפניו כבני מרון שנאמר "היוצר יחד ליבם המבין אל כל מעשיהם". ידוע שבראש השנה נכתב לפרטי פרטים עתידו של האדם במהלך השנה החדשה ונחתם ביום הכיפורים בשעת תפלת נעילה. אם הדין נכתב בראש השנה ונחתם ביום הכיפורים, מדוע אנחנו מבקשים בעשי"ת: כתבנו לחיים, אם ממילא הכל כתוב כבר מראש השנה? ובנוסף, אם עיקר הדין נחתם ביום הכיפורים, והשאר בהושענא רבא בחצות, מדוע אנחנו מבקשים בהושענות ביום חתמנו לחיים אם הדין נחתם ו"הכל הולך אחרי החתום" האם בכל זאת יש הצלה לאחר מכן?
תשובה: לך בקצרה - העולם נדון בראש השנה (כל העולם) לעם ישראל זמן עדיף לתשובה (חנינה) עד תפילת נעילה. לאחר מכן בכל השנה יש אפשרות לשינוי לפי ההתנהגות וכן בדגש על ארבעה פרקים אלו בהם נדון הענין. אסביר בדוגמאות 1. בראש השנה נדון העולם לגשמים לפי סוכות וכל מעשינו במשך השנה ניתן שאותה כמות גשמים תהיה יעילה או מבוזבזת, גשמי ברכה או גשמי זעף האם יום לאחר שנשתול או ביום מאוחר יותר. 2. בראש השנה יש זרע שתיל זה קובע את ה דא"נ  של הצמח אבל אחר כך הוא מתפתח לפי עבודת המידות של כל כמו שהצמח מתפתח לפי עבודת הזנחת הגנן חג שמח דוד לוי 098987548
שאלה: שאלה דחופה, אשמח לתשובה מהירה, : רציתי לשאול לגבי שוקולד טויסט של עלית (כמו שיש פסק זמן כיף כיף אגוזי וכו יש גם טוויסט). הכשרות שכתובה עליו היא רגילה, אבל האם הוא נחשב מגדים עפ"י מה שאומרים היום (שעלית עברה להשתמש בכל המוצרים שלה בחלב ישראל)? אני רוצה להביא ממנו לפעילות לבית ספר וחשוב לי שהכשרות תהיה טובה. אשמח לתשובתכם המהירה! וגמר חתימה טובה
תשובה: מצ"ב חלק מתשובות רבות שנענו על שאלתך בעבר
שאלה: החלטנו להנשא וקשה לנו לשמור נגיעה: אני יוצאת עם מישהו כבר 3 חודש, החלטנו להתחתן ב"ה, הכל מושלם ויפה, רק דבר אחד אוכל אותנו, זה השמירת נגיעה. תמיד ידעתי שאני ישמור, ושזה דבר כל כך חשוב, ולא דמיינתי לעצמי שזה יכול להיות כל כך קשה, כי תמיד שמרתי וזה לא היה לי קשה מדי. אני מרגישה שניפול אם אני לא יעשה משהו בהקדם, מה אפשר לעשות כדי להמשיך לשמור עד החתונה, וכדי להתחזק ולהיות שלמים עם זה? מאוד חשוב לי ואני יודעת שזה בסיס לנישואין קדושים להגיע לחתונה נקיים מהבחינה הזאת. (בנוסף רציתי לשאול אם מותר לגעת בשערות הראש) תזכו למצוות ושנה טובה!
תשובה: קודם כל, שיהיה הכל במזל טוב ובשעה טובה בע"ה אני רוצה להפנות אותך לשתי תשובות שפרסמנו בנושא ואני מקוה מאד שהן תעזורנה לך: מעבר לתשובות האלו, אני חושב שחשוב מאד להקפיד על הדברים שמגדילים את הנסיון - זה יכול להיות השעות הקטנות של הלילה, שצריך להמנע מפגישות במהלכן. זה יכול להיות מקומות מסוימים, וזה גם יכול להיות דיבורים מסוימים. ככל שעושים יותר  גדרות  כך הרבה יותר קל להתמודד חזקו ואמצו טוביה tsbias1 gmail.com
שאלה: אמיתי וגנר: היי יש לי שאלה, כשמשמיצים איש ציבור (נגיד פוליטיקאי או עיתונאי), זה נחשב לשון הרע?
תשובה: הלכות לשון הרע חלות גם על אישי ציבור ולכן אסור להשמיצם. יש להדגיש כי במקרה ומדובר בלשון הרע לתועלת כפי שמוגדר בהלכה אזי חובה לומר את המידע. אביאל
שאלה: מצרים עמי: הרב שרלו, מה משמעות הפסוקים הללו בישעיהו יט? על מה הנביא מדבר ובאיזה הקשר? האם עתידה הבחירה בישראל להתבטל שהרי מצרים נקראת "עמי"? ביום ההוא יהיה ישראל שלישיה למצרים ולאשור ברכה בקרב הארץ. כה אשר ברכו יהוה צבאות לאמר ברוך עמי מצרים ומעשה ידי אשור ונחלתי ישראל.
תשובה: אכן בפרשנים יש שני כיווני פירוש: ראשון בהם - מדובר על עם ישראל, והכוונה היא לעמי שבא ממצרים, ולמעשה ידי שבאו מאשור (בדיוק כמו: "ובאו האובדים בארץ אשור והנדחים בארץ מצרים"). בדרך זו פירש רש"י ודומיו. שני בהם - אכן מדובר על תהליך של שיבה מסוימת של העמים השונים להיות עמו של הקב"ה. אמנם נחלתו של הקב"ה תישאר ישראל, אולם תהליך ההתקשרות מחדש של הקב"ה בעמים השונים הוא חלק ממהלך הגאולה. בדרך זו פירש רד"ק ודומיו.
שאלה: אזכרה בשנה מעוברת: שמי רותי אני מעוניינת לדעת אם אזכרה של דוד שלי חלה ב- ג באדר והשנה היא שנה מעוברת מתי לעשות אזכרה באדר א או ב? ולחלופין יש לי דוד שנפטר באדר ב וכאשר השנה אינה מעוברת כיצד לעשות אזכרה? רותי
תשובה: שנה טובה יש בענין זה מנהגים שונים בקרב העדות השונות. תני לאשתו או לילדיו להחליט מה נוח להם ולא כדאי שתוסיפי דעות נוספות לענין גמר חתימה טובה דוד לוי 098987548
שאלה: צדקה לפני ראש השנה: קראתי במקום כלשהו שיש לתת צדקה על כל אחד מבני המשפחה בהדלקת נרות של ראש השנה- כופר נפש. עקב הלחץ שלפני החג לא הספקתי לתת את התחייבתי בהדלקת נרות לתת את הכסף לאחר החג, ורציתי לדעת כמה בדיוק צריך לתת על כל אחד מבני המשפחה, והאם זה משנה שיהיה מעט יותר? ולמי עדיף לתת את הצדקה? ושנה טובה.
תשובה: לך ושנה טובה אינני יודע מה קראת והיכן צדקה תמיד טוב לתת וגם אחרי החג ראוי לתת לאנשים נזקקים למשפחות ברוכות ילדים או לארגון מוכר וידוע או ללומדי תורה גמר חתימה טובה דוד לוי 098987548
שאלה: דין בראש השנה: כבוד הרב השנה בפעם הראשונה שמעתי בכמה מקומות ומכמה אנשים שכאשר אדם מרגיש צורך רצון לבכות במהלך הימים של ראש השנה זה סימן שבאותו רגע הוא עומד למשפט בשמיים, ומכך נבעו לי כמה שאלות: 1. קודם כל האם הדבר נכון? 2. לאחר ששמעתי את הדבר הזה נזכרתי בשנים האחרונות שלי בחגי ראש השנה ונזכרתי שבכל פעם ביום הראשון של ראש השנה כאשר אומרים את הפיוט של עקידת יצחק לפני תקיעת השופר באופן אוטומטי עולות לי דמעות בעיניים ויש לי צורך לבכות. האם יש לזה הסבר? ומה זה אומר? 3. השנה לאחר שהתוודעתי לדבר הזה חוץ מהרצון לבכות כשהיה הפיוט של עקידת יצחק היה לי גם זמן ממש ארוך שהיה לי רצון עז לבכות ביום השני של ראש השנה אחר הצהריים. מה זה אומר? האם עמדתי לדין פעמיים? (יכול להיות שזה קרה לי גם בשנים שעברו אבל אני פשוט לא זוכר, לא הייתי מודע ולא ייחסתי לזה חשיבות במידה וכן.) 4. מעבר לכל זה אני לא יודע למה, אבל במהלך כל החג תקפה אותי עצבות לא מוסברת שאפילו לעצמי לא הצלחתי להסביר אותה. אפשר לומר שזו הייתה עצבות די קשה שמנעה ממני ליהנות קצת מהחג. אני יודע שכבוד הרב לא יודע חשבונות שמיים ומה קורה עם כל נשמה ונשמה אבל אני ממש רוצה לקבל לפחות קצת מידע על קצה המזלג שיסביר לי את כל עירוב הרגשות הלא ברור ואפילו קצת מוזר ומטריד הזה שחוויתי במהלך החג. אודה להתייחסותך ותשובתך. בברכת גמר חתימה טובה ושנה טובה :)
תשובה: מצאתי מקורות לכך שהבכי מעיד על כך שנעשה לאדם דין בעת הזאת. הדין נעשה בשני ימי ראש השנה. כתוב בספרים שהאר"י הקדוש היה בוכה בתפילות ראש השנה. אין לעורר את הבכי בכוח אבל מי שבוכה מעצמו זה סימן טוב. תזכה לשנה טובה ומתוקה. עיין סיכום רחב בנושא
שאלה: פרקי שירה: אני אומרת פרקי שירה למשך 40 יום והבנתי שצריך להגיד לפני השקיעה, אם יצא באופן חד פעמי שאמרתי לאחר השקיעה (לדיוק היום 18:57 ) האם אני יכולה להמשיך להגיד ז"א שזה יחשב לי בתוך ה40 יום או האם עליי להתחיל לקרוא מחדש.?
תשובה: את יכולה להמשיך. ברכה והצלחה בכל.
שאלה: צום: אני סובלת מקרישיות יתר מאפלה סינדרום. לאחרונה חלה עלייה בנוגדנים עוד יותר ושאלתי את ההמטולוג אם אני יכולה לצום והוא טוען שלא זאת משום שצום מעלה את הקרישיות עוד יותר ויש בכך משום סכנה. האם עליי להישמע לו ולא לצום? איך להתנהל במהלך הצום? אילנית
תשובה: וברכת ד  בדרך כלל אפשר לצום לילה, בבוקר כדאי לשתות פחות מכדי שיעור דהיינו 40 סמ"ק כל 9 דקות. אם הרופא יגיד שצריך יותר שתייה אפשר לשתות כל 5 דקות. צריך להתייעץ עם הרופא האם צריך גם לאכול, ואם הוא יגיד שכן אזי יש לאכול עד 30 סמ"ק כל 9 דקות. רפואה שלמה גמר חתימה טובה יהודה הלוי עמיחי מכון התורה והארץ כפר דרום אשקלון
שאלה: תפילה- מה המשמעות של פסוקי דזמרה?: אני מאד מתקשה להתכוון בתפילה בקטעים של פסוקי דזמרה אני לא מבינה למה צריך את הקטעים האלה? הרי ה לא צריך תשבחות ואיך התשבחות עוזרות לי להתקרב לה אני כבר הבנתי שהוא גדול ואדיר וכו. אני מבינה בשמונה עשרה, אני מבינ בשמע אבל בשביל מה פסוקי דזמרה?
תשובה: לשואלת היקרה הלוואי על כולנו, יחס כל כך אכפתי וחשוב לתפילה עד כדי רצון להבין את הדברים הנראים לנו הכי זניחים הכי פחות חשובים- סחטיין:) לשאלה שלך שני פנים שהם למעשה אחד- קשה לך להתרכז בפסוקי דזמרא-ואינך מבינה מדוע פסוקי דזמרא.? אכן קשה לנו להתרכז בדבר שאיננו מבינים מדוע הוא ישנו. אז בואי ננסה להבין יחד מה עניינם. תפילת 18 היא התפילה המרכזית והיא גם הקרויה תפילה ואילו השאר הם הכנות או סיוע לתפילה עצמה. כדי להגיע לרגע המרומם הזה עלינו לעשות דרך שמתחילה בקרבנות ועוברת דרך פסוקי דזמרא קריאת שמע וברכותיה ואז לרגע השיא שאיננו יכולים לדבר כאשר הוא מופיע עד שאנו מבקשים- ה  שפתי תפתח! ואח"כ יורדים חזרה לעולם דרך "תחנון" דרך "קודשא דסידרא" וכן הלאה. פסוקי דזמרא כשמם כן הם-"זומרים" את דרכנו לתפילה מסלקים מן הדרך סיגים, כעסים, מחשבות רעות או מחשבות זרות. אדם שעומד להתפלל יתכן והוא מלא בכעסים, במרמור על העולם או על הקב"ה ופסוקים אלו באים להכינו לקראת התפילה שיבוא כמה שיותר נקי. למשל ששת "פרקי ההללויה" הם כנגד ששת ימי הבריאה- את מתבוננת בבריאה ומבינה עד כמה היא עצומה עד כמה הקב"ה נתן לך כלים את ממשיכה אל עבר שירת הים המסמלת את הקשר האמיץ של הקב"ה עם ישראל ברגעי שבר שמעלים אותנו למקום גדול. הפסוקים אם אנו מסתכלים עליהם מנקודה נכונה ואמיתית אמורים להביא בנו רוגע, אהבה לקב"ה הסתכלות גדולה על העולם על המציאות. כך שלמעשה פסוקי דזמרא הם חלק הכרחי וחשוב ביכולת הנשמתית שלנו לעמוד מול הקב"ה ולהתפלל-אמנם את אכן צודקת-צריך להבין!! צריך להבין מה אני אומר, למה אני אומר-בזה אין ספק! אך ברגע שיש לי את זה עלי לפעול להתאמץ להשתדל. כגודל ההכנה שלנו לתפילה, כגודל הנכונות שלנו להבין כך גם התפילה שלנו תגדל יותר ויותר תתעצם. לכן אני מעריך מאוד את שאלתך כי היא פתח, היא רצון היא התנעה אבל כעת כל שנותר לנו לאחר שראינו יחד שישנו רציונל אמתי לאמירת מזמורים הללו כל שנותר הוא-לעבוד :) אפשר להתבונן כל שבוע אפילו על מזמור אחד, או ללמוד למשל את הספר "במעמד השחר" של הרב דוד חי הכהן שמפרט שם את משמעותו של כל פרק-מומלץ ביותר! ובעז"ה נזכה כולנו להבין באמת ולהבין שבתפילה בלי זה-זה פשוט לא זה. הרבה בהצלחה!!! בהערכה עצומה! חנן. hananb1081 gmail.com